text: [{"text_idx": "#000002", "text": "Biyyoota guddataa jiran keessatti Dawaalee farra dhukkuba HIV/ AIDS kanneen gatiin isaanii salphaa ta\u2019e gargaaramuun bu\u2019aa argamsisuu isaa qorannaan haaraa gaggeeffame hubachisee jira."}, {"text_idx": "#000003", "text": "Dawaa Navarapin jedhamu dawaalee ka biroo dhukkuba HIV/AIDS gargaaran waliin qindaa\u2019inaan fudhachuun dubartoota harka 83 ta\u2019an irratti bu\u2019a quubsaa kan argamsisee yoo ta\u2019u kanneen qaammi isaanii dawaa kana fudhachuu dide imoo harka 14 ta\u2019uu qorannaan kun hubachiisee jira."}, {"text_idx": "#000004", "text": "Gama kaaniin dhukkubi Cobxoo ykn Afaan Ingliziin Gonorrhea jedhamu dawaan fayyuu diduun isaa addunyaa irratti dabalaa kan jiru ta\u2019uu jaarmayaan fayyaa addunyaa ykn WHO akeekkachisee jira."}, {"text_idx": "#000005", "text": "Dhukkuba kana dur dawaalee Antiibaayotiiks jedhamaniin fayyamaa kan ture yeroo ta\u2019u amma garuu fayyuun rakkina ta\u2019aa jira jedha. Kanaafis jecha qorannaa haaraa gaggeessuun dawaa haaraa argachuuf barbaachisaa ta\u2019uun ibsameera."}, {"text_idx": "#000006", "text": "Gabaasaa guutuu MP3 tuquun dhaggefadhaa"}]